
PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                                                                                            Data, 04.12.2002

                                                                                            Nr.24/437


 R A P O R T 
asupra proiectului de Lege pentru aprobarea Ordonanţei de urgenţă a Guvernului nr.158/2002 privind acordarea gratuită, în anul 2003, a unui ajutor în îngrăşăminte chimice, producătorilor agricoli care au în proprietate teren arabil în extravilan, în suprafaţă totală de până la 2,5 ha


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.158/2002 privind acordarea gratuită, în anul 2003, a unui ajutor în îngrăşăminte chimice, producătorilor agricoli care au în proprietate teren arabil în extravilan, în suprafaţă totală de până la 2,5 ha, transmis cu  adresa nr.601 din 26 noiembrie 2002.


La întocmirea raportului, Comisia a avut în vedere avizul Consiliului Legislativ.


Proiectul de ordonanţă de urgenţă are ca obiect de reglementare acordarea gratuită, în anul 2003, a unui ajutor constând  în îngrăşăminte chimice, producătorilor agricoli care deţin suprafeţe de teren arabil, în extravilan, sub 2,5 ha.                               

Proiectul de Lege pentru aprobarea Ordonanţei de urgenţă a Guvernului nr.158/2002 privind acordarea gratuită, în anul 2003, a unui ajutor în îngrăşăminte chimice, producătorilor agricoli care au în proprietate teren arabil în extravilan, în suprafaţă totală de până la 2,5 ha,  face parte din categoria legilor ordinare, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Gheorghe Predilă - secretar de stat în Ministerul Agriculturii, Alimentaţiei şi Pădurilor şi Ilie Otobâcu  - director  în Ministerul Agriculturii, Alimentaţiei şi Pădurilor.

La lucrările comisiei au fost prezenţi 30 de deputaţi din totalul de 32 de membrii ai comisiei.

Raportul comisiei a fost adoptat  cu 2 abţineri, în şedinţa din 04.12.2002.

În urma dezbaterii, Comisia propune admiterea cu modificări  a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Articol unic. – Se aprobă Ordonanţa de urgenţă a Guvernului nr.158/2002 privind acordarea gratuită, în anul 2003, a unui ajutor în îngrăşăminte chimice, producătorilor agricoli care au în proprietate teren arabil în extravilan, în suprafaţă totală de până la 2,5 ha. 
	Articol unic. – Se aprobă Ordonanţa de urgenţă a Guvernului nr.158/2002 privind acordarea gratuită, în anul 2003, a unui ajutor în îngrăşăminte chimice, producătorilor agricoli care au în proprietate teren arabil în extravilan, în suprafaţă totală de până la 2,5 ha, publicată în Monitorul Oficial al României, Partea I, nr.843 din 22 noiembrie 2002, cu următoarea modificare: 
	Pe cale de consecinţă. 

	2. 
	Art. 2. - Livrarea îngrăşămintelor chimice acordate gratuit se realizează în regim de urgenţă în perioada 1 ianuarie-30 aprilie 2003, iar decontarea cu bugetul de stat se va face până la data de 30 iunie 2003, pe măsura recepţiei îngrăşămintelor livrate.
	Art.2. se modifică şi va avea următorul cuprins: 

  „Art. 2. - Livrarea îngrăşămintelor chimice acordate gratuit se realizează în regim de urgenţă în perioada 1 ianuarie-31 martie 2003, iar decontarea cu bugetul de stat se va face până la data de 30 iunie 2003, pe măsura recepţiei îngrăşămintelor livrate.”

Deputat: Zoltan Kovacs - UDMR
	Pentru a avea siguranţa aprovizionării cu îngrăşăminte chimice în perioada optimă.


II . Amendamente respinse


În cursul dezbaterii, Comisia a respins următoarele  amendamente: 

	Nr. crt.
	Text iniţial


	Amendament propus şi autorul acestuia
	Motivare 



	1. 
	Art. 1. - (1) Producătorii agricoli care au în proprietate teren arabil în extravilan, în suprafaţă totală de până la 2,5 ha, pe care îl exploatează direct, beneficiază în anul 2003 de un ajutor constând în acordarea gratuită a unei cantităţi standard de îngrăşăminte chimice pentru fiecare 0,5 ha. 


	Alin.(1) al art.1 se modifică şi va avea următorul cuprins: 

  „Art. 1. - (1) Producătorii agricoli care au în proprietate teren arabil în extravilan, în suprafaţă totală de până la 10 ha, pe care îl exploatează direct, beneficiază în anul 2003 de un ajutor constând în acordarea gratuită a unei cantităţi standard de îngrăşăminte chimice pentru fiecare 0,5 ha.”

Deputat: Gheorghe Valeriu - PNL 


	1. Pentru a lărgi numărul de producători agricoli care primesc ajutor în îngrăşăminte chimice.

2. Pentru suprafeţe mai mari 2,5 ha producătorii primesc alte ajutoare prevăzute de legislaţia în vigoare. 

	2. 
	Art.1. - 

(3) Nivelul ajutorului acordat include preţul îngrăşământului, taxa pe valoarea adăugată, ambalajul şi transportul şi este de maximum 410 mii lei pentru fiecare "cantitate standard - 50 kg de îngrăşăminte chimice", ce se acordă în grila de până la 0,5 ha, conform normelor metodologice la prezenta ordonanţă de urgenţă, pentru suprafaţa pe care o au în proprietate producătorii agricoli, dar nu mai mult de 2,5 ha teren

arabil în extravilan.
	Alin.(3) al art.1 se modifică şi va avea următorul cuprins:

    „Art.1. - (3) Nivelul ajutorului acordat include preţul îngrăşământului, taxa pe valoarea adăugată, ambalajul şi transportul şi este de maximum 410 mii lei pentru fiecare "cantitate standard - 100 kg de îngrăşăminte chimice", ce se acordă în grila de până la 0,5 ha, conform normelor metodologice la prezenta ordonanţă de urgenţă, pentru suprafaţa pe care o au în proprietate producătorii agricoli, dar nu mai mult de 10 ha teren arabil în extravilan.

Deputat: Gheorghe Valeriu – PNL

Deputat: Ludovic Mardari – PRM


	1. Pentru a lărgi numărul de producători agricoli care primesc ajutor în îngrăşăminte chimice.

2. Bugetul Ministerul Agriculturii, Alimentaţiei şi Pădurilor  nu permite mărirea cantităţii/ha de îngrăşăminte chimice acordate ca ajutor.

	3. 
	Art.1. - 

(3) Nivelul ajutorului acordat include preţul îngrăşământului, taxa pe valoarea adăugată, ambalajul şi transportul şi este de maximum 410 mii lei pentru fiecare "cantitate standard - 50 kg de îngrăşăminte chimice", ce se acordă în grila de până la 0,5 ha, conform normelor metodologice la prezenta ordonanţă de urgenţă, pentru suprafaţa pe care o au în proprietate producătorii agricoli, dar nu mai mult de 2,5 ha teren

arabil în extravilan.
	Alin.(3) al art.1 se modifică şi va avea următorul cuprins:

    „Art.1. - (3) Nivelul ajutorului acordat include preţul îngrăşământului, taxa pe valoarea adăugată, ambalajul şi transportul şi este de maximum 410 mii lei pentru fiecare "cantitate standard – 50 kg de îngrăşăminte chimice", ce se acordă în grila de până la 0,5 ha, conform normelor metodologice la prezenta ordonanţă de urgenţă, pentru suprafaţa pe care o au în proprietate producătorii agricoli dacă suprafaţa totală nu depăşeşte 2,5 ha teren arabil în extravilan.

Deputat: Tudor Mohora – PSD


	1. Formularea din textul iniţial creează confuzia că un producător agricol poate avea în proprietate o suprafaţă mai mare decât 2,5 ha teren arabil.

Totodată, textul propus pune în concordanţă formularea acestui aliniat cu titlul ordonanţei de urgenţă şi cu alin.(1) al art.1.

2. Textul ordonanţei este formulat mai clar şi nu creează confuzii.

	4. 
	Art.7. – 

(5) Constatarea contravenţiilor şi aplicarea sancţiunilor se fac de către organele de control ale Ministerului Agriculturii, Alimentaţiei şi Pădurilor.
	Alin.(5) al art.7 se modifică şi va avea următorul cuprins: 

  „Art.7. - (5) Constatarea contravenţiilor şi aplicarea sancţiunilor se fac de către organele de control ale Ministerului Agriculturii, Alimentaţiei şi Pădurilor şi alte organe abilitate ale statului.”

Deputat: Gheoghe Valeriu - PNL
	1. 

2. Constatarea contravenţiilor şi sancţiunilor în acest domeniu este atributul Ministerul Agriculturii, Alimentaţiei şi Pădurilor.






Preşedinte,








Secretar,



       
          Ioan BÂLDEA 







Victor NEAGU

Întocmit: Experţi parlamentari


  Aneta Barbu

  Anton Păştinaru

1
5

